Diari Oficial de la Generalitat Valenciana


Sumari del DOGV 9495, del 22-12-2022 (2022/12412)

RESOLUCIÓ de 15 de desembre de 2022, de la Direcció General d'Inclusió Educativa, per la qual s'assignen dotacions econòmiques extraordinàries per a l'adquisició de material especialitzat per a l'exercici de les funcions d'orientació educativa en els equips d'orientació educativa dels centres d'educació infantil i primària, centres d'educació especial i escoles infantils de segon cicle de titularitat de la Conselleria d'Educació, Cultura i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12424


Data del document
:   15-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 15 de desembre de 2022, de la Direcció General d'Inclusió Educativa, per la qual s'assignen dotacions econòmiques extraordinàries per a l'adquisició de material especialitzat per a l'exercici de les funcions d'orientació educativa en els equips d'orientació educativa dels centres d'educació infantil i primària, centres d'educació especial i escoles infantils de segon cicle de titularitat de la Conselleria d'Educació, Cultura i Esport. [2022/12458]  
  
  
El Decret 72/2021, de 21 de maig, del Consell, d'organització de l'orientació educativa i professional en el sistema educatiu valencià, estableix, dins de la nova estructura d'orientació educativa i professional, els equips d'orientació educativa.  
L'Ordre 23/2021, de 6 de juliol, de la Conselleria d'Educació, Cultura i Esport, per la qual es determinen els criteris de creació de llocs de professorat de l'especialitat d'orientació educativa en els equips d'orientació educativa, i per la qual s'ordena la creació de les unitats especialitzades d'orientació, incorpora la figura de personal orientador de catàleg i estableix els criteris per a la creació de llocs de professorat de l'especialitat d'orientació educativa als centres d'Educació Infantil i Primària i d'Educació Especial de titularitat de la Generalitat.  
  
La Resolució de 5 de juliol de 2022, del secretari autonòmic d'Educació i Formació Professional, per la qual s'aproven les instruccions per a l'organització i el funcionament dels centres que imparteixen Educació Infantil de segon cicle i Educació Primària durant el curs 2022-2023 determina que, els centres educatius tindran en compte en l'elaboració del pressupost les necessitats i despeses derivades de la implementació del Decret 72/2021.  
En exercici de les atribucions conferides pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i amb la finalitat d'assignar dotacions econòmiques extraordinàries que faciliten l'exercici de les funcions del personal orientador en els equips d'orientació educativa, resolc:  
  
Primer. Objecte  
Assignar la quantitat de 500,00 - a cadascun dels centres de titularitat de la Generalitat que figuren en l'annex I, destinada a l'adquisició de material especialitzat per a l'exercici de les funcions d'orientació educativa en els equips d'orientació educativa, la qual s'abonarà amb caràcter de despesa extraordinària de funcionament.  
  
Segon. Finançament  
El finançament de les quantitats assignades als centres públics, amb caràcter de despesa extraordinària de funcionament, s'abonarà a càrrec del capítol II de l'aplicació pressupostària 46.45.02.7323.749.75 del pressupost de la Generalitat de l'any 2022, per un import global màxim de 522.500 euros.  
  
Tercer. Percepció de les dotacions econòmiques  
El lliurament de l'assignació econòmica es realitzarà per transferència bancària als centres educatius relacionats a l'annex I, per mitjà d'ordre de pagament en ferm, a proposta de la Direcció General d'Inclusió Educativa, a càrrec del pressupost anual de l'exercici 2022.  
  
Quart. Inversió de la dotació  
1. Les dotacions econòmiques que es concedisquen es destinaran a cobrir despeses de compra de materials especialitzats per a l'exercici de les funcions d'orientació educativa.  
2. La planificació de la despesa es realitzarà de manera coordinada valorant les necessitats de l'agrupació d'orientació de zona.  
  
Cinqué. Justificació  
1. Donat el caràcter de sobredotació per despesa extraordinària de funcionament en concepte d'adquisició de material especialitzat per a l'exercici de les funcions d'orientació educativa, els centres educatius especificaran els ingressos i les despeses que es produïsquen per raó d'aquesta matèria en els documents de control de l'activitat econòmica.  
  
2. Els centres adjuntaran la justificació de l'import de l'assignació econòmica concedida al balanç anual que han d'efectuar, d'acord amb el que es disposa en l'Ordre de 18 de maig de 1995, de la Conselleria d'Educació i Ciència (DOGV 2526, 09.06.1995).  
3. La dotació percebuda pel centre educatiu s'inscriurà en l'apartat d'ingressos en el mòdul de gestió econòmica d'ITACA.  
4. Tant la dotació percebuda pel centre com les despeses a càrrec seu s'inscriuran en els apartats corresponents del mòdul de gestió econòmica en ITACA.  
  
Sisé. Efectes  
Aquesta resolució produirà efectes a partir de l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) Recurs potestatiu de reposició davant la consellera d'Educació, Cultura i Esport en el termini d'un mes a comptar des de l'endemà de ser publicada.  
b) Recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 15 de desembre de 2022.- La directora general d'Inclusió Educativa (p.d. Resolució 13 abril 2022; DOGV 9328 de 29.04.2022): Raquel Andrés Gimeno.